Μία δυσάρεστη είδηση επιφύλασσε η σημερινή προπόνηση του Ολυμπιακού στον Πέδρο Μαρτίνς, καθώς – όπως ενημέρωσε στον ΣΠΟΡ FM 94,6 ο Κώστας Νικολακόπουλος – ο Λάζαρ Ραντζέλοβιτς αποχώρησε ως τραυματίας.



Συγκεκριμένα, ο ρεπόρτερ της ομάδας ανάφερε πως οι πρώτες πληροφορίες κάνουν λόγο για σοβαρό τραυματισμό, αλλά αυτό θα φανεί εντός της ημέρας.



Ο Σέρβος εξτρέμ θα υποβληθεί σε εξετάσεις, ώστε να φανεί το μέγεθος του τραυματισμού και παράλληλα να γίνει μία πρώτη εκτίμηση για το διάστημα της απουσίας του.



Σε κάθε περίπτωση, πρόκειται για σημαντική απώλεια, αφού αποχώρησε προ ημερών ο Ποντένσε για τη Γουλβς, ο Χριστοδουλόπουλος είναι τραυματίας και ο Μαρτίνς θα πονοκεφαλιάσει – εκτός από τον αγώνα με τον Ατρόμητο στο Περιστέρι – αλλά και για τις επόμενες υποχρεώσεις των Πειραιωτών σε Ελλάδα και Ευρώπη.